
Felhasznált irodalom 


1. Bevezetés 


A tanárképzésben, valamint az oktatás-nevelés területén az egyik leggyak- 
rabban hallható fogalom a módszer. A módszer szó a görög (ógörög) 
methodosz elnevezésből ered, és valamilyen cél felé vezető utat, eljárást je- 
lent. A módszer a tanításban, oktatásban minden olyan eljárás, amelyet a ta- 
nár és a tanulók közösen, együttesen alkalmaznak, és amelyek különböző cé- 
lok érdekében eltérő stratégiákba szerveződve kerülnek alkalmazásra ( Falus, 
2007; Firbás, 2001). Az alapvető oktatási módszereket a szakmai tanárképzés 
során az oktatáselmélet tárgyalja, a szakmódszertan pedig sajátos közvetítő 
szerepet tölt be a szakmai ismeretek és a didaktikai törvényszerűségek között 
(Kádek szerk. 2002). A módszertant korábban pedagógiai szaktudományág- 
nak tekintették (Firbás, 2001), hiszen a pedagógiai ismeretek nélkülözhetet- 
lenek hozzá, valamint egy adott szakma tantárgyainak megtanításában alkal- 
mazza a didaktika törvényszerűségeit. A szakmódszertan ugyanakkor az 
egyes szakmák szakmai ismereteire épül, felhasználja a szakma tudományát, 
ezért ma már interdiszciplináris területnek tekinthető. 

A szakmódszertan fő feladata a szakmai pedagógusképzésben, hogy fel- 
készítse a tanárjelölteket a gyakorló iskolai tanításra, valamint tanári mester- 
ségük gyakorlására az általuk választott tudományterületen (Kádek, szerk. 
2002). 

A szakmai módszertanok feladata olyan sajátos eljárások kidolgozása, 
amelyeket az adott szakma ismeretanyagának oktatásakor eredményesen le- 
het alkalmazni. Beszélhetünk általános szakmai módszertanról, amely azokat 
a módszertani törvényszerűségeket tartalmazza, amelyek minden szakma ta- 
nításakor jelentkeznek (Firbás, 2001; Lükő, 2006). Az egyes szakmákra vo- 


natkozó módszertan az adott szakmára jellemző speciális sajátosságokat építi 

be a módszertanába, az egyes szakmai tárgyak tanítási módszertana pedig 
egy-egy tantárgy módszertanát foglalja magában. 

A folyamatosan változó szakképzésben szükség van a módszertani meg- 
újulásra, a korszerű oktatási módszerek, stratégiák és eszközök változatos 
alkalmazására. Segédletünkben a kereskedelem-marketing szakirányos köz- 
gazdásztanár hallgatóknak gyűjtöttünk össze általános didaktikai-módszer- 
tani alapokat, amelyeket a jelenlegi szakképzési szabályozási háttér szakmá- 
kat érintő előírásaival, valamint a tanárképzés kimeneti követelményeivel öt- 
vöztünk a naprakész tudás elősegítése céljából. A tananyag elsősorban azok- 
nak a szakmai pedagógus-hallgatóknak szól, akik még nem dolgoztak okta- 
tási intézményben, de a tapasztalt kollégáknak is hasznos lehet az aktuális 


szakképzési előírások és a módszertani repertoár felfrissítése céljából. 


2. Kereskedelem-marketing szakmák 
az Országos Képzési Jegyzékben 


Az Országos Képzési Jegyzék (OKJ) az állam által elismert szakképesítése- 
ket tartalmazza, 1993-ban jelent meg először. Az európai uniós irányelvek- 
nek való megfelelés céljából és a munkaerő-piaci átalakulások következté- 
ben az évek folyamán többször 15 módosításra került, próbálta követni az ak- 
tuális képzési és társadalmi elvárásokat. 2001-ben fontos mérföldkő volt a 
szakmacsoportos rendszer megjelenése, majd a moduláris képzési rendszer 
bevezetése. A legutolsó nagy reform 2012-ben történt, amikor az Országos 
Képzési Jegyzék strukturális átalakítása a szakképzési rendszer átalakítására 
és gazdasági igényekkel való összehangolására irányuló kormány koncepci- 
óval, valamint a nemzeti köznevelésről szóló 2011. évi CXC. törvény és a 
Szakképzésről szóló 2011. évi CLXXXVII. törvény kiadásával összhangban 
történt. Az egyik legszembetűnőbb változás az évek folyamán a szakmák 
számának csökkenése volt: 1993-ban még 955 szakmát tartott számon az Or- 
szágos Képzési Jegyzék, a 2012-es reform után ennek a számnak már csak 
feléről beszélhetünk. 

A kereskedelem-marketing, üzleti adminisztráció a 17. szakmacsoport az 
Országos Képzési Jegyzékben. A 17. szakmacsoportba, és a XXVI. számú 
kereskedelemi ágazatba hét alap-szakképesítés tartozik, és ha az ágazatokat 
nézzük, akkor még egy szakképesítés (virágkötő és virágkereskedő) tartozik 
a kereskedelmi ágazathoz, amelyet az OKJ a mezőgazdasági szakmacso- 
portba sorol. Nyolc rész-szakképesítést és egy ráépülő szakmát tartalmaz a 
17. szakmacsoport, a mezőgazdasági szakmacsoportban kettő rész-szakké- 
pesítés és egy ráépülés tartozik a kereskedelmi ágazathoz. Fontos, hogy a 


közgazdasági szakmacsoport szakmái a szakképzés szintjén teljes egészében 


elkülönülnek a kereskedelem-marketing szakmáktól (a közgazdasági szak- 
macsoport szakmái a 15. szakmacsoportba tartoznak), így a közgazdásztanár 
kereskedelem-marketing szakiránya főképpen a 17. szakmacsoport szakmá- 
inak oktatására szerez jogosultságot. A kereskedelem-marketing szakképesí- 


tések rendszere az alábbiakban látható (150/2012. Korm. Rendelet): 


Emeltszintű szakképesítések, amelyek érettségi végzettséghez kötöttek és el- 
sősorban iskolai rendszerű szakképzésben szerezhetők meg: 
e 54341 01 Kereskedő 
e 54345 01 Logisztikai ügyintéző 
Alsó középfokú rész-szakképesítés a logisztikai ügyintéző szakképesí- 
téshez kapcsolódóan, amely alapfokú iskolai végzettségre vagy a szak- 
mai és vizsgakövetelményben meghatározott kompetenciákra épül, is- 
kolarendszeren kívüli szakképzésben, speciális szakiskolai képzésben, 
illetve HÍD II. programban szerezhető meg: 
o 31341 04 Raktáros 


Felső középfokú szakképesítések, amelyek érettségi végzettséghez kötöttek és 
elsősorban iskolarendszeren kívüli szakképzésben szerezhetők meg: 
e 52341 03 Könyvesbolti és antikváriumi kereskedő 
e 52841 09 Postai üzleti ügyintéző 
e 52341 01 Becsüs 
Iskolarendszeren kívüli rész-szakképesítések a becsüs szakképesítéshez 
kapcsolódóan (felső középfokú rész-szakképesítések): 
o 51341 01 Bútor- és szönyegbecsüs 
o 51341 02 Ékszerbecsüs 
o 51341 03 Festménybecsüs 
o 51341 05 Műtárgybecsüs 

Középfokú szakképesítés, amely alapfokú iskolai végzettségre vagy a szakmai 
és vizsgakövetelményben meghatározott bemeneti kompetenciákra épül, jel- 
lemzően iskolai rendszerű szakképzésben szerezhető meg: 
e 34341 01 Eladó 
Alsó középfokú rész-szakképesítés az eladó szakképesítéshez kapcsoló- 
dóan, amely alapfokú iskolai végzettségre vagy a szakmai és vizsgakö- 
vetelményben meghatározott kompetenciákra épül, iskolarendszeren 
kívüli szakképzésben, speciális szakiskolai képzésben, illetve HÍD II. 
programban szerezhető meg: 
o 31341 01 Élelmiszer-, vegyiáru és gyógynövény eladó 
o 31341 03 Műszakicikk-eladó 
Ráépülés az eladó szakképesítéshez kapcsolódóan (középfokú szakké- 
pesítés-ráépülés) : 
m 35341 01 Boltvezető 
Alsó középfokú szakképesítés, amely alapfokú iskolai végzettségre vagy a 
szakmai és vizsgakövetelményben meghatározott bemeneti kompetenciákra 
épül, iskolarendszeren kívüli szakképzésben szerezhető meg: 
e 32341 01 Töltőállomás-kezelő 
Alsó középfokú rész-szakképesítés a töltőállomás-kezelő szakképesítés- 
hez kapcsolódóan: 


o 31341 02 Gázcseretelep-kezelő 

A mezőgazdasági szakmacsoportba, de kereskedelem ágazatba tartozó szak- 


képesítések: 


Középfokú szakképesítés, amely alapfokú iskolai végzettségre vagy a szakmai 
és vizsgakövetelményben meghatározott bemeneti kompetenciákra épül, jel- 
lemzően iskolai rendszerű szakképzésben szerezhető meg: 
e 34215 04 Virágkötő és virágkereskedő 
Alsó középfokú rész-szakképesítések a virágkötő és virágkereskedő 
szakképesítéshez kapcsolódóan, amely alapfokú iskolai végzettségre 
vagy a szakmai és vizsgakövetelményben meghatározott kompetenci- 
ákra épül, iskolarendszeren kívüli szakképzésben, speciális szakiskolai 
képzésben, illetve HÍD II. programban szerezhető meg: 
o 31215 01 Virágbolti eladó 
o 31215 02 Virágkötő 
Középfokú szakképesítés-ráépülés a virágkötő és virágkereskedő szak- 
képesítéshez kapcsolódóan (alapfokú iskolai végzettséget igénylő, jel- 
lemzően iskolai rendszerű szakképzésben megszerezhető szakképesí- 
tésre épül): 


an 35215 02 Virágdekoratőr 


A kereskedő (54 341 01) képzés esetén a szakképesítésre meghatározott el- 
mélet és gyakorlat aránya 60—4096. A szakképesítésre vonatkozó szakképzési 
kerettanterv az érettségi vizsgán kívül szakmai előképzettséget és speciális 
kompetenciákat nem ír elő, így a képzésbe szakmai alapozó ismeretek nélkül 
is be lehet lépni, amennyiben a tanuló egészségügyileg alkalmas. A képesítés 
két módon szerezhető meg: 4--1 évfolyamos ágazati szakközépiskolai képzés 


illetve kettő éves szakképzés keretében. 

A logisztikai ügyintéző (54 345 01) szakma esetében az elmélet és gyakorlat 
aránya szintén 60—4099. Érettségi vizsga és egészségügyi alkalmasság szük- 
séges a képzés megkezdéséhez. Az előző szakmához hasonlóan ágazati szak- 
középiskolai, vagy kettő éves szakképzés keretében szerezhető meg a képe- 
sítés. A raktáros (31 341 04) a logisztikai ügyintéző szakképesítéshez kap- 
csolódó alsó középfokú rész-szakképesítés, amely iskolai rendszeren kívül, 
illetve speciális képzésekben szerezhető meg. Az elmélet-gyakorlat aránya 
30—709o. Jellemzően alapfokú iskolai végzettség szükséges hozzá, valamint 


egészségügyi alkalmasság. 


A könyvesbolti és antikváriumi kereskedő (52 341 03), a postai üzleti ügy- 
intéző (52 841 09) és a becsüs (52 341 01) felső középfokú szakképesítések, 
amelyek érettségivel kezdhetők meg. A könyvesbolti és antikváriumi keres- 
kedő szakma csak iskolarendszeren kívül szerezhető meg, az elmélet-gya- 
korlat aránya 50—5099, speciális feltételek és egészségügyi alkalmasság sem 
szükségesek a képzés megkezdéséhez. A postai üzleti ügyintéző iskolarend- 
szerben és iskolarendszeren kívül is indítható, nincsenek speciális bemeneti 
feltételek a képzésre való jelentkezéshez. Az elméleti képzési idő 6099, a gya- 
korlat aránya 40 90. A becsüs szakképesítés iskolarendszeren kívül indítható, 
nincsenek speciális bemeneti feltételek a képzés megkezdéséhez, 50—50996 az 
elmélet-gyakorlat aránya. A becsüs szakképesítésnek négy rész-szakképesí- 
tése van: bútor- és szőnyegbecsüs (51 341 01), ékszerbecsüs (51 341 02), 
festménybecsüs (51 341 03) és műtárgybecsüs (51 341 05). Mind a négy 
rész-szakképesítés iskolarendszeren kívüli, 200—300 óra alatt szerezhető 
meg, az érettségi vizsgán kívül más bemeneti feltételek nem szükségesek a 
képzések megkezdéséhez. Az elmélet-gyakorlat aránya mindegyik rész- 


szakképesítésnél 50—5096. 

Az eladó (34 341 01) szakképesítés középfokú szakképesítés, iskolai rend- 
szerű szakképzésben három év alatt, vagy két évfolyamos képzésben, isko- 
larendszeren kívül 960—-1440 óra alatt végezhető el. Az elmélet és a gyakorlat 
aránya 30—7090, tehát gyakorlatorientált szakmáról beszélhetünk. Jelleme- 
zően alapfokú iskolai végzettség szükséges a képzés megkezdéséhez, ameny- 
nyiben a tanuló egészségügyileg alkalmasnak bizonyult. Az eladó szakképe- 
sítésnek kettő alsó középfokú rész-szakképesítése létezik: élelmiszer-, 
vegyiáru és gyógynövény eladó (31 341 01), valamint műszakicikk-eladó 
(31 341 03). Mindkét rész-szakképesítés döntően iskolarendszeren kívül, 
vagy speciális képzések (spec. szakiskola, HÍD-program) keretében szerez- 
hető meg, az elmélet-gyakorlat aránya 30—7090. A bemeneti feltételek: alap- 
fokú iskolai végzettség (vagy meghatározott kompetenciák) és egészségügyi 
alkalmasság. Az eladó szakképesítésnek egy ráépülése van, a boltvezető 
(35 341 01), ez az egyetlen ráépülés a kereskedelem-marketing, üzleti admi- 
nisztráció szakmacsoportban. Iskolarendszeren kívül 240—360 órás képzés- 
ben szerezhető meg, bemeneti feltétel az eladó szakképesítés és egészségügyi 


alkalmasság. Az elméleti képzés 6090, a gyakorlat 4090. 


A töltőállomás-kezelő (32 341 01) alsó középfokú szakképesítés, jellemzően 
alapfokú iskolai végzettségre épül. Iskolarendszeren kívüli képzésben 280— 
420 óra alatt végezhető el, nincsenek speciális bemeneti feltételek a képzés 
megkezdéséhez, az elmélet-gyakorlat aránya 40-609o. A gázcseretelep-kezelő 
(31 341 02) alsó középfokú rész-szakképesítés, alapfokú iskolai végzettség 


szükséges hozzá, iskolarendszeren kívül 70—100 óra alatt szerezhető meg. 


— 
69] 


A mezőgazdasági szakmacsoportba, de kereskedelmi ágazata tartozó virág- 
kötő- és virágkereskedő (34 215 04) középfokú szakképesítés, iskolai rend- 
szerű szakképzésben vagy iskolarendszeren kívül is megszerezhető, jellem- 
zően alapfokú iskolai végzettség mellett egészségügyi alkalmasság szüksé- 
ges a képzés megkezdéséhez. Az elmélet és a gyakorlat aránya 40—6090. A 
virágbolti eladó (31 215 01) és a virágkötő (31 215 02) alsó középfokú rész- 
szakképesítések, iskolarendszeren kívül, vagy speciális képzésekben szerez- 
hetők meg. Alapfokú iskolai végzettség vagy meghatározott kompetenciák, 
továbbá egészségügyi alkalmasság szükségesek a képzések megkezdéséhez, 
az elmélet-gyakorlat aránya mindkét rész-szakképesítés esetén 30—7090. A 
virágdekoratőr (35 215 02) a virágkötő- és virágkereskedő szakképesítés rá- 
épülése, iskolai rendszerű szakképzésben és iskolarendszeren kívül is meg- 
szerezhető. Az elmélet és a gyakorlat aránya 40—6090, egészségügyi alkal- 


masság szükséges a képzés megkezdéséhez. 

3. Szakképzési és tanárképzési dokumentumok 


3.1. Szakképzési dokumentumok és előírásaik a kereskedelem-marke- 


ting, üzleti adminisztráció szakmacsoporthoz kapcsolódóan 


Az egyes szakmák oktatásának jogi hátterét a köznevelési és a szakképzési 
törvény mellett , Az Országos Képzési Jegyzékről és az Országos Képzési 
Jegyzék módosításának eljárásrendjéről" szóló 150/2012. (VII. 6.) Kormány- 
rendelet, valamint , Az állam által elismert szakképesítések szakmai követel- 
ménymoduljairól" szóló 217/2012. (VIII. 9.) Kormányrendelet szabályozza. 
Ezen jogszabályokhoz kapcsolódik az egyes szakmák szakmai- és vizsga- 
követelményeit tartalmazó illetékes miniszteri rendelet, a kereskedelem- 
marketing szakmák esetében a 12/2013. (III. 28.) NGM rendelet és a 41/2013. 
(V. 28.) VM rendelet. 

Az Országos Képzési Jegyzékről az előző fejezetben esett szó. 

A szakképzési kerettantervek a központi programokat váltották fel 2013- 
tól, kiadásuk a 14/2013 (IV.05) NGM rendelet által történt meg. A szakkép- 
zési kerettantervek tartalmazzák a szakképesítés azonosító adatain kívül a 
szakképzés jogi hátterét, a képzésbe történő belépés feltételeit, a szakképzés 
szervezésének feltételeit, a szakképesítés óratervét nappali rendszerű okta- 
tásra, valamint a szakmai követelménymodulok tartalmát és óraszámait, a 
hozzájuk rendelt tantárgyakkal, témakörökkel és a fejlesztendő kompeten- 
ciákkal együtt. 

A miniszteri rendelet által kiadott szakmai és vizsgakövetelmények köte- 
lező tartalmi elemei a következők: 

e a szakképesítés OKJ-ben szereplő azonosító száma, megnevezése, 


a szakképzési évfolyamok száma/óraszám 

a képzés megkezdéséhez szükséges elméleti és gyakorlati tudáselemek, az 
iskolai és szakmai előképzettség, a pályaalkalmassági, egészségügyi, 


illetve szakmai alkalmassági követelmények, valamint az előírt gyakorlat 


a szakképesítéssel betölthető munkakörök, foglalkozások, valamint a 


munkaterület rövid leírása, kapcsolódó szakképesítések (pályatükör) 
szakmai követelmények (a szakképesítés szakmai követelménymoduljai) 
vizsgáztatási követelmények 


eszköz- és felszerelési jegyzék 


Az alábbiakban összefoglaljuk a 217/2012. (VIII.9.) Kormányrendeletben, 


valamint a szakmai- és vizsgakövetelményekben szereplő kereskedelem- 


marketing szakképesítések szakmai követelménymoduljait és azonosító szá- 


maikat. 


A kereskedő (54 341 01) szakképesítés szakmai követelménymoduljai: 


10025-12 A kereskedelmi egység működtetése 

11507-12 Az áruforgalom lebonyolítása 

11508-12 Az áruforgalom tervezése, irányítása, elemzése 
10031-12 A főbb árucsoportok forgalmazása 

10032-12 Marketing 

10033-12 A vállalkozások működtetése 

11498-12 Foglalkoztatás I. (érettségire épülő képzések esetén) 
11499-12 Foglalkoztatás II. 

11500-12 Munkahelyi egészség és biztonság 

A logisztikai ügyintéző (54 345 01) szakképesítés teljesítendő moduljai: 
e 11507-12 Az áruforgalom lebonyolítása 

e 11508-12 Az áruforgalom tervezése, irányítása, elemzése 

e 10032-12 Marketing 

e 10034-12 A logisztikai ügyintéző feladatai 

e 10035-12 Szállítás, fuvarozás, szállítnányozás 

e 10036-12 Termelési és nagykereskedelmi raktározás 

e 11498-12 Foglalkoztatás I. (érettségire épülő képzések esetén) 

e 11499-12 Foglalkoztatás II. 

e 11500-12 Munkahelyi egészség és biztonság 


A kereskedő és a logisztikai ügyintéző szakképesítés hat közös modullal ren- 


delkezik a kilenc modulból. 


A raktáros (31 341 04) rész-szakképesítés négy szakmai követelménymodult 
tartalmaz a logisztikai ügyintéző moduljai közül: 

e 11507-12 Az áruforgalom lebonyolítása 

e 11508-12 Az áruforgalom tervezése, irányítása, elemzése 

e 10032-12 Marketing 


e 10036-12 Termelési és nagykereskedelmi raktározás 


A könyvesbolti és antikváriumi kereskedő (52 341 03) képesítés követel- 
ménymoduljai: 

e 10647-12 A könyvesbolt/antikvárium működtetése 

e 10648-12 A könyvkereskedő munkája 

e 10649-12 Az antikvárius munkája 

e 11498-12 Foglalkoztatás I. (érettségire épülő képzések esetén) 

11499-12 Foglalkoztatás II. 
11500-12 Munkahelyi egészség és biztonság 


A postai üzleti ügyintéző (52 841 09) felső középfokú szakképesítés teljesí- 


tendő moduljai: 


11507-12 Az áruforgalom lebonyolítása 

11508-12 Az áruforgalom tervezése, irányítása, elemzése 
10032-12 Marketing 

10845-12 Postai ügyintézés 

11498-12 Foglalkoztatás I. (érettségire épülő képzések esetén) 
11499-12 Foglalkoztatás II. 

11500-12 Munkahelyi egészség és biztonság 


A becsüs (52 341 01) szakképesítés moduljai azonosító számaikkal: 


10025-12 A kereskedelmi egység működtetése 

11388-12 Ékszerek, dísztárgyak, drágakövek értékbecslése 
11389-12 Festmények, grafikák értékbecslése 

11390-12 Műtárgyak értékbecslése 

11391-12 Bútorok, szőnyegek értékbecslése 

11392-12 A becsüs általános tevékenysége 

11498-12 Foglalkoztatás I. (érettségire épülő képzések esetén) 
11499-12 Foglalkoztatás II. 

11500-12 Munkahelyi egészség és biztonság 


A becsüs rész-szakképesítések esetén mindegyik rész-szakképesítés két azo- 


nos követelménymodullal rendelkezik (10025-12: A kereskedelmi egység 


működtetése és 11392-12: A becsüs általános tevékenysége), emellett a rész- 

szakképesítésre jellemző speciális követelménymodul alkotja (11388-12, 
11389-12, 11390-12 vagy 11391-12) a harmadik teljesítendő követelmény- 


modult. 


Az eladó (34 341 01) középfokú szakképesítés szakmai követelményei az 
alábbiak: 

e 10025-12 A kereskedelmi egység működtetése 

e 11507-12 Az áruforgalom lebonyolítása 

e 10027-12 A ruházati cikkek és a vegyes iparcikkek forgalmazása 

e 10028-12 Az élelmiszerek, vegyi áruk és gyógynövények forgalmazása 

e 10029-12 A műszaki cikkek forgalmazása 

e 11497-12 Foglalkoztatás I. 

e 11499-12 Foglalkoztatás II. 

e 11500-12 Munkahelyi egészség és biztonság 


Láthatjuk, hogy az érettségire épülő képzésekben és az eladó képzésben is 
szerepel Foglalkoztatás I. elnevezésű modul, de fontos megjegyezni, hogy a 
két modul tartalma nem egyezik meg (eltérő azonosító szám, a 11498-12 mo- 


dul csak érettségire épülő képzéseknek része). 


Az élelmiszer-, vegyiáru és gyógynövény eladó (31 341 01) rész-szakképe- 
sítés moduljai: 

e 10025-12 A kereskedelmi egység működtetése 

e 11507-12 Az áruforgalom lebonyolítása 


e 10028-12 Az élelmiszerek, vegyi áruk és gyógynövények forgalmazása 


A műszakicikk-eladó (31 341 03) rész-szakképesítés követelménymoduljai: 


e 10025-12 A kereskedelmi egység működtetése 

e 11507-12 Az áruforgalom lebonyolítása 
e 10029-12 A műszaki cikkek forgalmazása 


A boltvezető (35 341 01) szakképesítés-ráépülés követelménymoduljai: 
e 11508-12 Az áruforgalom tervezése, irányítása, elemzése 


e 11394-12 Kisvállalkozások működtetése 


A töltőállomás-kezelő (32 341 01) alsó középfokú szakképesítés teljesítendő 
moduljai az alábbiak: 

e 10025-12 A kereskedelmi egység működtetése 

e 11507-12 Az áruforgalom lebonyolítása 

e 11397-12 PB-gázcseretelep üzemeltetése 

e 11398-12 Értékesítés a töltőállomásokon 


A gázcseretelep-kezelő (31 341 02) alsó középfokú rész-szakképesítésnek 
egyetlen modulja van: 


e 11397-12 PB-gázcseretelep üzemeltetése 


A mezőgazdasági szakmacsoportba, de kereskedelmi ágazata tartozó virág- 
kötő- és virágkereskedő (34 215 04) középfokú szakképesítés követelmény- 
moduljai eltérnek a fenti szakképesítések moduljaitól, csupán a munkavé- 
delmi és foglalkoztatási modulok azonosak: 

e 11497-12 Foglalkoztatás I. 

e 11499-12 Foglalkoztatás II 

e 11500-12 Munkahelyi egészség és biztonság 

e 11074-12 Növényismeret és — kezelés 

e 11075-12 Virágkötészet 

e 11077-12 Virágeladás alapjai 

e 11076-12 Virágkereskedelem 


A virágbolti eladó (31 215 01) alsó középfokú rész-szakképesítés moduljai: 
e 11074-12 Növényismeret és — kezelés 


e 11077-12 Virágeladás alapjai 


A virágkötő (31 215 02) alsó középfokú rész-szakképesítés tanulóinak az 
alábbi modulokból kell vizsgázniuk: 
e 11074-12 Növényismeret és — kezelés 


e 11075-12 Virágkötészet 


A virágdekoratór (35 215 02) szakképesítés-ráépülés egyetlen követelmény- 
modulja: 


e 11078-12 Térberendezés 


3.2. A közgazdasági szakmai tanárképzés képzési és kimeneti követel- 


ményei 


A 2012-ben kiadott, , A tanári felkészítés közös követelményeiről és az egyes 
tanárszakok képzési és kimeneti követelményeiről" szóló 8/2013.(I.30) 
EMMI rendelet szabályozza az új rendszerű osztatlan és osztott tanárképzés 
követelményeit, a tanár szakok képzési és kimeneti követelményeit (KKK), 
a tanárképzésben szerezhető tudást, készségeket, képességeket mind a köz- 
ismereti, mind a szakmai, mind a művészeti tanár szakokon. 

A közgazdásztanár képzés elvégzésével az új tanárképzési rendelet szerint 
okleveles közgazdásztanár (kereskedelem-marketing) végzettség szerez- 


hető. A jogszabály 4. mellékletében meghatározottak szerint a képzés célja 

többek között a gazdasági (közgazdasági, üzleti) szakterületen iskolai rend- 
szerű, valamint az iskolarendszeren kívüli oktatásban, a felnőttek át- és to- 
vábbképzésében továbbá az Országos Képzési Jegyzékben meghatározott 
szakképzésekben az elméletigényes szakmai tantárgyak tanítására, az iskola 
pedagógiai feladatainak végzésére, a tanórai, tanirodai tanüzleti tanulás szer- 
vezésére való felkészítés. Mindezeken túl a képzésnek fel kell készítenie a 
jelöltet a gazdasági szakképzés területén a pedagógiai kutatási, tervezési, fej- 
lesztési feladatokra, valamint a szakképzésben résztvevők korosztályi prob- 
lémáinak, speciális nevelési feladatainak ellátására, továbbá a tanulmányaik 
doktori képzésben való folytatására. 

A tanárképzésben a pedagógusoknak egységesen nyolc kompetenciate- 
rületre vonatkozóan kell megfelelő ismeretekkel, képességekkel, attitűdök- 
kel rendelkezniük a képzés végére. 

A rendelet szerint a közgazdásztanároknak a képzés során a szakmai 
képzés Nemzeti alaptanterven alapuló kerettantervei szerinti szakmai ori- 
entációs, szakmai alapozó, illetve a szakképesítést nyújtó szaktárgyak taní- 
tásához kapcsolódó szakmacsoportos szakterületi ismereteket is kell tanul- 
niuk. Az osztott tanárképzés esetében ezek a szakterületi ismeretek az alap- 
szak szakmai ismeretanyagán túl magukba kell, hogy foglalják a szakkép- 
zés és a gazdaság kapcsolatrendszerére vonatkozó ismereteket, a szakkép- 
zés rendszerének átfogó ismeretét, a szakiránynak megfelelő szakmacso- 
portba tartozó szakképesítések szakmai orientációs, szakmai alapozó és a 
szakképesítésre felkészítő tantárgyak, szaktárgyak főbb tartalmi elemeinek 
megismerését és a szakképzésben hasznosítható, legkorszerűbb informati- 


kai alkalmazások ismeretét. 

A rendelet szerinti szakterületi ismeretek kereskedelem-marketing szak- 


irányon: 


A matrketing alap- és stratégiai kérdései 

Marketing menedzsment 

Kereskedelem-gazdaságtan 

Fogyasztáselmélet és vásárlói magatartás 

Termék- és márkastratégia 

Marketingkutatás kvantitatív és kvalitatív módszerei 

Piacmegismerés, piackutatás 

A matrketing stratégiai kérdései, stratégiai döntések a marketingben 

A marketingkommunikáció és üzleti kommunikáció területe és eszközei, 
üzleti kommunikációs stratégia 

Értékesítési rendszerek 

Marketing az üzleti piacokon, üzleti marketing 

Szolgáltatások specialitásai marketing szempontból, a szolgáltatás marke- 
ting stratégiai területei 

Online és digitális marketing irányai 

Új trendek a marketingkommunikációban 

Kreatív és médiatervezés 


A kommunikációs stratégia gyakorlati megvalósítása. 


A képzés végére a közgazdásztanár az alábbi szakmódszertani ismeretek- 


kel rendelkezik: 


,- Ismeri a közgazdásztanári szakirányoknak megfelelő szakmacso- 


portba tartozó szakképesítések szakmai orientációs, szakmai alapozó és a 


szakképesítésre felkészítő tantárgyak, továbbá a modulrendszerű képzés 


esetén alkalmazható módszereket. 


[50] 

- Ismeri a szakmacsoportba tartozó szakmai orientációs, szakmai ala- 
pozó és a szakképesítésre felkészítő tantárgyak tanítás-tanulás során alkal- 
mazható tankönyveket, taneszközöket, infokommunikációs eszközöket, az 
alkalmazási lehetőségeket, a tanulás támogatását segítő taneszközök készí- 
tését. 

- Ismeri a tehetséggondozás és felzárkóztatás tevékenységformáit, a spe- 
ciális igényű tanulók oktatásának lehetőségeit, dokumentumait, mérési-ér- 


tékelési eljárásait, pedagógiai módszereit. " 

4. Oktatási módszerek és szervezési módok 
a szakképzésben 


A módszer fogalmának meghatározására a bevezetésben már kísérletet tet- 
tünk. A módszereket a legváltozatosabb szempontok alapján csoportosíthat- 
juk: az információk forrása szerint (pl. verbális), a tanulók által végzett meg- 
ismerő tevékenység szerint (pl. felfedező), az oktatás logikai iránya szerint 
(induktív-deduktív), a tanulási munka irányítása alapján (tanári vagy tanulói, 
ilI. közös dominancia), a didaktikai feladatok szerint, illetve a szóbeli közlés 
alapján (monologikus és dialogikus módszerek) (Falus, 2007). A legelterjed- 
tebb oktatási módszerek, amelyek a közgazdasági szakmai oktatásban is al- 
kalmazhatóak (Firbás, 2001 és Falus, 2007 nyomán): 

e Előadás 

e Magyarázat 

e Elbeszélés 

e Tanulói kiselőadás 

e Megbeszélés, beszélgetés 

e Vita 

e Szemléltetés, bemutatás 

e Megfigyelés 

e Munkáltató módszer (gyakorlás, gyakoroltatás, alkalmazás) 

e Projektmódszer 

e Szimuláció, szerepjáték és játék 

e Tanulmányi kirándulás 

e Házi feladat 


e Kooperatív oktatási módszerek 


[00] 

Az előadás monologikus szóbeli közlési módszer, egy-egy téma részletes, 
viszonylag hosszabb ideig tartó kifejtésére szolgál. Általában tartalmazza az 
elbeszélés, a magyarázat és a szemléltetés elemeit is, amelyek egyébként ön- 
álló módszerekként jelennek meg a tanítási órákon (Falus, 2007). A , klasz- 
szikus" előadás módszere középfokú szakmai oktatásban nem a legelterjed- 
tebb időigénye miatt, kivéve felsőbb évfolyamokon, szakmai napokon, meg- 
hívott előadók által tartott foglalkozásokon, vagy szakmai kiállítás, rendez- 
vény látogatásakor. Azonban az előadás rövidebb, 25—30 perces időkeretben 
a kereskedelem-marketing oktatás tanítási óráin is használatos módszer lehet. 
Alkalmazása akkor indokolt, ha a célunk új információk közlése, ha a tan- 
anyag nem hozzáférhető más forrásból, vagy ha a következő tananyagot ve- 


zetjük be. 


A magyarázat szintén monologikus tanári közlési módszer, amelynek se- 
gítségével összefüggések, szabályok, tételek, fogalmak megértését segítjük 
elő (Falus, 2007). Terjedelme, időtartama az előadásnál rövidebb, 5—25 perc 
között változik. A közgazdasági szakmai oktatásban is az egyik legfontosabb 
módszer, szükséges ahhoz, hogy a tanulók a szakmai összefüggéseket meg- 
értsék és eljussanak az egyre magasabb megértési szintekhez. Magyarázat 
szükséges a különböző díjszámítási feladatok megoldásához, stratégiák ké- 
szítésekor, vagy egy-egy logisztikai folyamat megértéséhez. Magyarázatkor 
általában más módszereket is segítségül hívunk, leggyakrabban a szemlélte- 


tést és bemutatást. 


Az elbeszélést szintén a monologikus közlési módszerek közé sorolhatjuk, 
amely egy-egy jelenség, folyamat érzékletes, szemléletes bemutatására szol- 
gál (Falus, 2007). Az elbeszélés sajátos jellemzője, hogy a tanulók képzele- 


tére, érzelmeire hat, ezáltal biztosíthatja a hosszú távú emlékezést. 


26 


A tanulói kiselőadás szintén monologikus szóbeli közlési módszer, amely 
tanulói tevékenységen alapul. Időtartama általában 10-15 perc. Szakmai ok- 
tatásban jól alkalmazható a kiselőadás, a tanulók önálló, általában könyvtári, 
vagy internetes böngésző munkájára alapoz. A pedagógusnak koordináló 
szerepe van, az ő felelőssége, hogy csak megfelelő színvonalú előadások ke- 


rüljenek az osztály elé (Falus, 2007). 


A megbeszélés és a beszélgetés dialogikus közlési módszerek, amelyek 
során a tanulók a pedagógus kérdéseire válaszolva (Falus, 2007), vagy oldott 
beszélgetés formájában dolgozzák fel a tananyagot. A megbeszélés során a 
pedagógus ügyesen irányítva, a kérdéseket jól strukturálva úgy adja át az in- 
formációkat, hogy a tanulók kis túlzással élve sok esetben , észre sem ve- 
szik", hogy az ismereteik gyarapodnak, ezért az egyik legkedveltebb mód- 
szer a diákok körében. Fontos az eredményesség szempontjából az oldott, 
bizalomteljes légkör, a téma érdekes felvezetése, valamint a folyamatos visz- 


szacsatolás a pedagógus és a diák részére is. 


A vita dialogikus szóbeli közlési módszer, amelynek célja az ismeretek 
elsajátításán túl a gondolkodás és a kommunikációs készségek fejlesztése. A 
kereskedelmi-marketing szakmák oktatásánál a vita módszerének kulcssze- 
repe van a szakmákhoz szükséges kompetenciák elsajátítása érdekében (pl. 
feladatul adhatjuk, hogy vitassák meg a tanulók, melyik a legmegfelelőbb 
vállalkozási forma adott szituációban). A vita során a pedagógusnak irányító 
szerepe van, a diákok legalább annyit beszélnek, mint a tanár. Az interakciók 
többségét a tanulók kezdeményezik egymáshoz, állításokat ütköztetnek (Fa- 
lus, 2007). Fontos, hogy a vitánál nincsen helyes vagy helytelen válasz, csak 
vélemények vannak, amelyekkel a társak és a pedagógus egyetérthetnek 


vagy sem. 

A szemléltetés, bemutatás (demonstrációs, illusztráció) a legáltalánosabb 
és a legősibb oktatási módszer. Hozzájárul a képszerű gondolkodás és az ön- 
álló fogalomalkotás fejlesztéséhez, a tanult jelenségek rendszerezéséhez, a 
motivációhoz és a tanultak alkalmazásához (Falus, 2007). A kereskedelem- 
marketing szakmák esetében átláthatóvá teszi az összefüggéseket, illetve az 
életből vett példák felsorakoztatásával biztosítja a gyakorlat-közeliséget 
(Kádek szerk. 2002). A bizonylatok kitöltésének tanítása például csakis 


szemléltetéssel, bemutatással képzelhető el. 


A megfigyelés a szemléltetés tanári módszeréhez kapcsolódó tanulói te- 
vékenység, a kettő nem választható el egymástól. Bemutatáskor fontos, hogy 
a tanulók mondják el, mi látnak, hagyjunk időt az önálló megfigyelésre, rá- 


vezetéssel, dicsérettel segíthetünk, motiválhatunk. 


A munkáltató módszer olyan gyakorlati módszer, illetve módszerek ösz- 
szessége, amelynek során a tanulók aktív cselekvést valósítanak meg (Falus, 
2007). A szakmai oktatásban a munkáltató tevékenységeknek rendkívül nagy 
szerepe van, ide sorolhatóak a számolások, a gyakorlás, alkalmazás külön- 
böző formái, valamint a komplex tanirodai gyakorlatok. Ezek a módszerek a 
tapasztalati, felfedező tanulást teszik lehetővé, gondoljunk csak egy üzleti 
terv elkészülésére, vagy egy szép arculati elem (logó, honlap) elkészítésének 


élményére. 


A projektmódszer a tanulók érdeklődésére, a tanárok és a diákok közös 
tevékenységére építő módszer, ahol a megismerési folyamatot projektek so- 
rozataként szervezzük meg (Falus, 2007). A projektmódszer a pedagógiai 


gyakorlatban az utóbbi években előtérbe került, a szakmai oktatásban azon- 

ban mondhatni már régóta alkalmazzuk. A projekt eredménye ugyanis min- 
dig valamilyen produktum, amely nemcsak gyakorlati feladat lehet, hanem 
akár egy szellemi termék, egy folyamat megtervezése, vagy valamilyen prob- 


léma megoldása is. 


A szimuláció a valóság elemeit képezi le oly módon, hogy a tanulók a 
szimulált valóság részeivé válnak (Falus, 2007). Egyes szakmacsoportokban 
(pl. egészségügy, elektrotechnika-elektronika, közlekedés) a szimulációnak 
nagy szerepe van a valós helyzetek veszély nélküli leképezésére az ismeretek 
elsajátításához. A kereskedelem-marketing szakképzésben a taniroda a gya- 
korlati élet komplex szimulálására alkalmas (Kádek szerk. 2002), ahol a ta- 
nulók team-munkában gyakorolják a vállalkozások működtetését, értékesí- 
tést, marketing-tevékenységeket. A szerepjáték és a játék szintén a tapaszta- 
lati tanulást segíti elő, a kereskedelem-marketing szakmáknál kifejezetten jól 
alkalmazható módszer (pl. állásinterjú, értékesítési szituációk). A játék mód- 
szerét csaknem valamennyi tantárgyban alkalmazhatjuk, hiszen akár csapat- 
ban, akár egyénileg, a társasjátékokkal, szóbeli-írásbeli vetélkedőkkel, ke- 
resztrejtvényekkel, furfangos feladványokkal, szójátékokkal, barkóbával a 


szakmai órákat is színesebbé és élvezetesebbé tehetjük. 


A tanulmányi kirándulás olyan módszer, amelynek során a tanár és a ta- 
nulók elhagyják az iskola falait a való világgal való ismerkedés és új tapasz- 
talatok szerzése érdekében (Falus, 2007). A tanulmányi kirándulást a szak- 
mai oktatásban a tanulmányút váltja fel, a kereskedelem-marketing szakmák 


oktatásánál ide sorolhatjuk a szakmai fórumok, kiállítások látogatását. 


A házi feladat a tanulók önálló, tanítási órák között végzett tevékenysé- 


gén alapuló módszer. A házi feladat kijelölésénél arra kell odafigyelni, hogy 

az sikeresen megoldható legyen, a könnyebbtől a nehezebb feladatok felé 
haladjunk, kapcsolódjon az órai munkához (kivéve: egyes szorgalmi felada- 
tok), valamint a feladatok nehézsége feleljen meg a tanulók képességének 


(Falus, 2007). 


A kooperatív oktatási módszer/módszerek a tanulók kis csoportokban 
végzett tevékenységeinek összefoglaló neve, amelyeknek járulékos funkci- 
ója a diákok szociális készségeinek és együttműködési képességének fejlesz- 
tése. A pedagógiai szakirodalom megkülönböztet csoportos tanulást egyéni 
teljesítmény vagy vetélkedő módszerrel, amelynek lényege, hogy a csoport 
tagjai a rájuk bízott feladatot egyénileg, vagy vetélkedő formájában mutatják 
be. A mozaiktanulás lényege, hogy a csoport tagjai egy nagyobb egységből 
a rájuk eső részek elolvasása után a többi csoport ugyanazt a részfeladatát 
olvasó embereivel összeülnek a feldolgozáshoz. A csoportkutatás során egy- 
egy csoport tagjai saját kutatást végeznek (Falus, 2007). A kooperatív mód- 
szerek közé más módszerek is besorolhatók, amelyek a résztvevők együtt- 


működésén alapulnak, például a projektmódszer. 


A frontális munkát, az egyéni munkát, a párban folyó munkát és a cso- 
portmunkát a pedagógus felől közelítve oktatásszervezési módoknak, a ta- 
nulók tevékenysége felől közelítve munkaformáknak nevezzük (M. Nádasi, 
2007). A frontális munka a szakmai oktatásban is gyakori, jól alkalmazható 
új ismeretek feldolgozására, valamint alkalmazáskor, megszilárdításkor is. 
Ebben a munkaformában (szervezési módban) a pedagógus a központi sze- 
replő, előnyeihez tartozik, hogy osztálykeretben könnyen alkalmazható, le- 
hetővé teszi az együtt haladást, és legnagyobb előnye, hogy alkalmas na- 


gyobb mennyiségű tananyag feldolgozására. Az egyéni munka során a tanu- 

lók önállóan, egyénileg oldanak meg feladatokat. A párban folyó munka lé- 
nyege, hogy két tanuló működik együtt valamilyen feladat, gyakorlati tevé- 
kenység megoldásakor (például a tanirodában). A csoportmunka során álta- 
lában 3—6 fő dolgozik, tanul együtt (M. Nádasi, 2007). Csoportmunka során 
a csoportok kialakítására nagy gondot kell fordítani, célszerű heterogén cso- 
portokat létrehozni, ahol minden tanulónak megvan a saját szerepe, azonban 


a csoportalakítást jelentősen befolyásolják az elérni kívánt pedagógiai célok. 


5. Felkészülés a tanári munkára és a tanítási órákra 


Az eredményes pedagógiai tevékenység egyik legfontosabb eleme a tervezés. 
A felkészülés egy többlépcsős folyamat, amely már megkezdődik a tanár 
munkáját behatároló szakképzési dokumentumok, valamint a helyi előírások 
tanulmányozásakor (Kádek szerk. 2002). 

A tanári felkészülés legmeghatározóbb tényezője az idő. Kezdő pedagó- 
gusok sokszor nincsenek tisztában az időkeretekkel, az egy évben megvaló- 
sítandó tanítási órák számával. Egy tanév nem végzős évfolyamok esetében 
36 hétből áll, végzős évfolyamoknál a tanév 32 hétig tart. A tantárgyak óra- 
számait attól függően, hogy heti egy, kettő, vagy több órás tantárgyról van 
szó, 36-ra, illetve többszöröseire kell tervezni. 

A tanári tervező munka egyik legfontosabb dokumentációja a tanmenet. 
A tanmenet egy-egy szakmai tárgy tanítási-tanulási feladatait és témaköreit 
tartalmazza óraszámra lebontva, a tervezett didaktikai feladatokkal együtt 
(témakörök végén megszilárdítás, összefoglalás és ellenőrzés, számonkérés). 
Tanmenet készítése előtt a magasabb szintű szakképzési dokumentumokat 
kell alapul venni, tanulmányozni, vagyis a szakmai- és vizsgakövetelménye- 
ket, a szakképzési kerettanterveket, valamint az iskola helyi szakmai prog- 
ramját és óra-, valamint tantervét. A szakképzési óraszámok a szakképzési 
dokumentumokban megtalálhatóak, a szakképzési kerettantervek tartalmaz- 
zák az előírt időkereteket a képzések moduljaira, illetve tantárgyaira vonat- 
kozóan, amelyet az iskola a helyi pedagógiai dokumentumok elkészítéséhez 
felhasznál. Az iskola helyi tanterve és óraterve megadja az egyes elméleti és 


gyakorlati tantárgyak óraszámait. 

Tantárgy: Marketing alapismeretek 
11. évfolyam 


Heti óraszám: 1 óra 


Óraszám A tanítási óra címe 
1. Bevezető óra, követelmények ismertetése 
2. A marketing fogalma, a marketing területei 
3. A marketing folyamata, a marketing stratégia 
80. Tanév zárása 





1. táblázat: Tanmenet kötelező elemei 


A tematikus terv lehetőséget biztosít a tanárnak, hogy a téma ismeretanyagát, 
az alkalmazandó módszereket a tanmenetnél részletesebben átgondolja min- 
den témakör esetén. A tematikus terv nem kötelező a pedagógiai munkában, 
alkalmazása az utóbbi években háttérbe szorult. 

A tanítási órára vagy gyakorlati foglalkozásra való felkészülés a szakmai 
tanár egyik legfontosabb feladata. A tanítási-tanulási folyamat alapvető szer- 
vezeti formája a tanítási óra. A tanítási órák típusa az órán előforduló didak- 
tikai feladatoktól, azok súlyától, időtartamától függ. A didaktikai irodalom- 
ból megismert óratípusok, amelyekről a szakmai oktatásban is beszélhetünk: 
e Bevezető óra, előkészítő óra 
s Új ismereteket feldolgozó óra 
e Alkalmazásra szolgáló (gyakorló) óra 
e Az ismereteket megszilárdító (ismétlő, rendszerező) óra 
e Ellenőrző-(értékelő) óra 


e Vegyes típusú (kombinált) óra 

A bevezető óra nagyobb terjedelmű témakörök előtt, év elején, félév ele- 
jén alkalmazható. Célja a téma fontosságára való figyelemfelhívás, az érdek- 
lődés felkeltése, előkészítés. Az előkészítő óra összefüggő gyakorlatok, szak- 
mai tanulmányutak előtt használatos, ritkábban előforduló óratípus, a gya- 


korlatorientált szakmák esetén releváns. 


Az új ismereteket feldolgozó óra alapvető feladata az ismeretnyújtás, új 
fogalmak, szabályok, törvényszerűségek elsajátítása. A legnagyobb óra- 
számban előforduló típus, átlagosan az évi óraszám több mint a fele ebbe a 


típusba sorolható a szakmai oktatásban is. 


Az elsajátított ismeretek alkalmazására szolgáló (gyakorló) óra fő fel- 
adata az alkalmazás, a gyakorlás. A gyakorló óra jelentős szerepet játszik a 
tanulók jártasságainak, készségeinek kialakításában. A kereskedelem-mar- 
keting szakmák oktatásánál is szükség van az alkalmazására, például a díj- 


számítási, fuvarszervezési feladatok gyakorlása céljából. 


Az ismereteket megszilárdító (ismétlő, rendszerező) óra célja a tananyag 
összefüggéseinek, logikai szerkezetének feltárása, valamint a megszerzett 15- 
meretek megszilárdítása. Alkalmazható év közben az egyes témakörök befe- 
jezésekor, év végén, év elején, amikor az előző évben tanult tananyagot 1s5- 
mételjük, valamint a több évfolyamon át oktatott tantárgyak záró évének vé- 
gén, különösen a szakmai vizsga előtt. A megszilárdításnak és az ismétlésnek 
számtalan módszere lehet, történhet feladatok megoldásával, játékos mód- 
szerekkel, vetélkedővel, gyakorlati alkalmazásokon keresztül, vázlatok átte- 


kintésével, vagy akár tanulmányút segítségével. 


Az ellenőrző óra az ismétlő-rendszerező órát követi, fő didaktikai feladata 
a tanulók által elsajátított ismeretek ellenőrzése, visszacsatolást jelent a pe- 
dagógus számára. Az ellenőrzés történhet írásban dolgozatok, feladatlapok, 
tesztek formájában, szóban feleletek, vagy akár beszélgetések által is. Abban 
az esetben, ha az ellenőrzés mellett az óra folyamán értékelés is történik, el- 
lenőrző-értékelő óráról beszélünk. Az értékelés történhet írásbeli és szóbeli 
módszerekkel is, az osztály, vagy egyes tanulók, tanulócsoportok munkájá- 


nak értékelésével. 


A vegyes típusú (kombinált) óra több didaktikai feladatot is megvalósít 
egy tanóra alatt, ahol az egyes didaktikai feladatok körülbelül azonos időtar- 
tamban fordulnak elő. Az új ismereteket feldolgozó órát indíthatjuk például 


számonkéréssel, vagy az óra második felében gyakorlásra is sor kerülhet. 


A tanórára való felkészülés szükséges, de nem kötelező dokumentuma az 
óravázlat. Kezdő pedagógusoknál az óravázlat elkészítése feltétlenül java- 
solt, segítségével elkerülhető az idővel való helytelen gazdálkodás proble- 


matikája, mérsékelhető az izgulás. Formájára, tartalmára kötelező előírások 


nem vonatkoznak, csak ajánlások vannak. 

2. táblázat: Példa óravázlat felépítésére 

A tanórára való felkészülés előtt alapvető követelmény, hogy a tanmenetből 
kiindulva meghatározzuk az óra célját és a célkitűzések eléréséhez alkalmaz- 
ható motivációs lehetőségeket. Órára készüléskor természetesen naprakész 
szakmai ismeretekkel kell rendelkeznie a pedagógusnak. Az ismeretanyag 
aktualizálását a tankönyveken és a digitális tartalmakon kívül egyéb szakiro- 
dalmak, valamint az interneten való tájékozódás is segítheti. A célok megfo- 
galmazása után következik a didaktikai feladatok, a módszerek és a munka- 
formák átgondolása, amelyekhez szervesen kapcsolódnak az alkalmazható 
eszközök és a feldolgozás módja. A logikai egységeket az óravázlat készíté- 
sekor tovább bonthatjuk mikrostruktúrákra, amelyekhez részcélkitűzéseket 
határozunk meg. A tanóra tervezésekor a megszilárdítás és az alkalmazás le- 
hetőségeit és módszereit is végig kell gondolni, valamint az ellenőrzés és ér- 
tékelés, valamint a házi feladat szükségességét és lehetőségeit. Kiemelkedő 
fontosságú az óravázlat készítésekor a különleges nevelési és oktatási célok 
felismerése, megfogalmazása, valamint az esetleges alternatív forgatókönyv, 
váratlan helyzetekre való felkészülés. Nagyon fontos alapelv, hogy a tanórára 
való felkészülés minden lépésénél figyelembe kell vennünk az időkereteket 


és a tanulói csoport sajátosságait, képességeit. 

Ellenőrző kérdések, feladatok 


Nézzen utána az Országos Képzési Jegyzékben, hogy hány kereskedelem- 
mel kapcsolatos szakma létezik, amely nem a kereskedelem-matrketing, 
üzleti adminisztráció szakmacsoportba és a kereskedelem ágazatba tarto- 


zik! Mely szakmacsoportokba sorolják ezeket a szakmákat? Miért? 


A szakképzési reform előtt hány kereskedelem-marketing szakma szere- 
pelt az Országos Képzési Jegyzékben? Hogy érintette a szakmacsoportban 
lévő szakmák számát az átalakulás, melyek voltak a legfontosabb válto- 


zások? 


Készítsen modultérképet a kereskedelem-marketing szakmák követel- 


ménymoduljairól, jelölve az egyes szakmák közös szakmai moduljait! 


Érveljen! Mely tanári kompetenciaterületet tartja a legfontosabbnak a 
nyolc tanárképzésben elsajátítandó kompetencia (ismeretek, képességek, 


attitüdök) közül a közgazdásztanár esetében? 


Milyen motivációs lehetőségeket alkalmazna egy szakmai elméleti órán? 


Gyűjtsön össze legalább öt példát! 


Készítsen kettő óravázlatot egy bizonyos új ismereteket feldolgozó szak- 
mai órához ugyanannak a tanulói csoportnak úgy, hogy a módszerekben 
és munkaformákban eltérnek a tervezetek! Melyik óravezetés lehet a si- 


keresebb az adott tanulói csoportban? 


Milyen módszerekkel valósítaná meg a , reklám" és a , készletezés" téma- 
y 


körök megszilárdítását? 

